OzLabs/hebrew-wiki-articles huggingface dataset:
מחנה סכורל

מחנה המעבר המשטרתי סכורל (בהולנדית: Schoorl) היה במקור מחנה צבא הולנדי בין השנים 1939–1940 ומחנה ריכוז נאצי בין השנים 1940–1941 ליד הכפר סכורל בהולנד.

== היסטוריה ==
המחנה<ref></ref><ref>[http://www.kamparchieven.nl/schoorl.html Kamp Schoorl] </ref> נבנה בשנת 1939 כמחנה צבא הולנדי. גרמניה הנאצית כבשה את הולנד ממאי 1940 ושלטה בה עד מאי 1945.
אנדרטת המלחמה של מחנה סכורל
בין האסירים במחנה סכורל היו אנשים מהולנד, אנגליה, בלגיה וצרפת. לאחר מספר חודשים שוחררו הצרפתים והבלגים. בספטמבר 1940 הועברו האסירים האנגלים למחנה גרמני בעיר טושק בפולין. היהודים הראשונים שנתפסו במהלך מעצרי פברואר 1941 ב-22–23 בפברואר 1941 בכיכר יונאס דניאל מאייר באמסטרדם הועברו למחנה במשאיות צבאיות. הקבוצה של 425 איש נשארה במחנה ארבעה ימים והועברה למחנה הריכוז בוכנוואלד וביוני 1941 הועברו למחנה הריכוז מאוטהאוזן. רק שניים מקבוצה זו שרדו את המלחמה.

עבור כ-1,900 איש היה זה המחנה הראשון בו היו עצורים לפני שהועברו למחנות אחרים. יותר מ-1,000 מהם לא שבו, בעיקר יהודים ואסירים פוליטיים.

המשטר במחנה היה מתון בהשוואה למחנות ההולנדים האחרים. לא היו עבודת פרך ומזון סופק בכמות שלא הביאה לידי מוות ברעב.

באוקטובר 1941 נסגר המחנה על ידי הגרמנים מכיוון שהמחנה היה קטן מדי ונמצא בין דיונות. לא היה קל להגדיל אותו. חלק מהאסירים שוחררו, אך רובם הועברו למחנה הריכוז אמרספורט ו-25 נשים הועברו למחנה הריכוז ראוונסבריק.

עד תום המלחמה השתמשו במחנה סכורל מיליציות של הוורמאכט וארגון טודט בתור בסיס.

לאחר המלחמה שימש המחנה לכליאת חברי התנועה הלאומית-סוציאליסטית בהולנד (NSB). המחנה נהרס ב-1950.

== מפקדים ==
המפקד הראשון של מחנה סכורל היה אונטר-שטורמפיהרר אס אס ארנולד שמידט. החליף אותו אונטר-שטורמפיהרר אס אס יוהאן פרידריך שטבר (Stöver). אונטר-שטורמפיהרר אס אס קרל פטר ברג היה מפקד המחנה מיוני 1941 ועד לסגירתו באוקטובר 1941.<ref></ref>

== מקורות ==
* מחנה סכורל (Het Kamp Schoorl) – ספר בהולנדית מאת אלברט בור (Boer), העוסק בהיסטוריה של המחנה.<ref></ref>

== קישורים חיצוניים ==

== הערות שוליים ==

קטגוריה:מחנות ריכוז בהולנד
קטגוריה:שואת יהודי הולנד
נמל התעופה הלאומי ניאה אנכיאלוס

נמל התעופה הלאומי ניאה אנכיאלוס או נמל התעופה של וולוס<ref name="AboutUs"></ref> (ביוונית: Κρατικός Αερολιμένας Νέας Αγχιάλου; באנגלית: Nea Anchialos National Airport; IATA: VOL, ICAO: LGBL) הוא נמל תעופה הממוקם ליד העיירה ניאה אנכיאלוס ביוון. הוא משרת את היחידה האזורית של מגנסיה ומכונה גם נמל התעופה של מרכז יוון.<ref name="AboutUs" />

== סקירה כללית ==
נמל התעופה נמצא בקו גובה של מעל גובה פני הים הממוצע. יש לו מסלול טיסה אחד עם משטח אספלט. הוא מיועד להשתדרג במהלך השנים הבאות על מנת להתאים לגדילה בטיסות ושדרוגו מתוכננים במסגרת של שישה שלבים. כרגע יש לו טרמינל אחד.

נמל התעופה פותח על ידי שותפות ציבורית והחל לפעול בפברואר 1991. זהו נמל התעופה האזרחי היחיד המשרת את הערים וולוס, אלמירוס, לאמיה, לאריסה, פארסאלה, קלבקה, טריקלה וקרדיצה. נמל התעופה ממוקם כ-24 ק"מ דרומית מערבית למרכז העיר וולוס, ביחידה האזורית מגנסיה מגנסיה, במחוז תסליה.

== חברות תעופה ויעדים ==
חברות התעופה הבאות מפעילות טיסות סדירות וצ'רטר לנמל התעופה הלאומי ניאה אנכיאלוס:
{| class="wikitable"
|+
!חברות תעופה
!יעדים
|-
|אוסטריאן איירליינס
|עונתי: וינה
|-
|קונדור איירליינס
|עונתי: מינכן<ref></ref>
|-
|יורווינגס
|עונתי: דיסלדורף<ref></ref>
|-
|סקיי אקספרס 
|עונתי: הרקליון
|}

== תחבורה קרקעית ==
יש אוטובוס המחבר בין נמל התעופה ותחנת האוטובוס של וולוס. אוטובוסים ממתינים לאסוף מטיילים לאחר שמטוס נוחת. נמל התעופה נגיש גם על ידי הכביש המהיר E75.<ref>[http://www.hcaa-eleng.gr/greekair.htm Hellenic Civil Aviation Authority: Greek Airports] </ref>

== הערות שוליים ==

ניאה אנכיאלוס
אופוריון מכלקיס

[[פרסקו עתיק בפומפיי המתאר כנראה את אופוריון]]
השער של הביוגרפיה של אופוריון, שנכתבה על ידי [[אאוגוסט מיינקה בלטינית תחת הכותרת: De Euphorionis Chalcidensis vita et scriptis (חייו ויצירותיו של אאופוריון מכלקיס), 1823]]
אוּפוֹרְיוֹן מִכַלְקִיס (ביוונית: Εὐφορίων ὁ Χαλκιδεύς) היה משורר ומדקדק יווני מהמאה ה-3 לפנה"ס.

אופוריון נולד בכלקיס שבאוויה במהלך האולימפיאדה ה-126 (276–272 לפנה"ס). הוא בילה את מרבית חייו באתונה, שם צבר הון רב. לאחר שלמד פילוסופיה עם לקידס מקירנה ועם פריטניס, היה לתלמידו ולארומנוס של המשורר ארכבולוס. בשנת 221 לערך הוזמן על ידי אנטיוכוס השלישי לחצרו בסוריה. הוא סייע בהקמתה של ספריית אנטיוכיה המלכותית, שם שימש ספרן עד מותו. הוא כתב אפוסים מיתולוגיים, קינות ערגה, מכתמים ושיר סאטירי אחד.

מיוחסות לו גם יצירות פרוזה על העת העתיקה ועל היסטוריה. בדומה לליקופרון, הוא השתמש בביטויים ארכאיים ומיושנים, והאופי המלומד של הרמזיו הפך את שפתו למעורפלת מאוד. קינותיו זכו להערכה רבה מצד הרומאים, והופיעו להן חיקויים מאת קורנליוס גאלוס וגם על ידי הקיסר טיבריוס.

חלקים מיצירותיו, שפורסמו בספרו של אאוגוסט מיינקה, De Euphorionis Chalcidensis vita et scriptis (חייו ויצירותיו של אופוריון מכלקיס), היו הראשונים בסדרה של מהדורות מן העת החדשה של כתביו של אופוריון. שורות נוספות אותרו בפפירוסים מאוקסירינכוס וממקומות אחרים.

== הערות שוליים ==

קטגוריה:משוררי יוון העתיקה
קטגוריה:בלשנים ולשונאים
חורבת אל עין

חורבת אל עין הוא אתר ארכאולוגי השוכן בצמוד לדרך הרומית העתיקה מבית גוברין לירושלים, שלושה ק"מ צפונית-מזרחית לבית גוברין וק"מ דרום-מזרחית לתל גודד. האתר מתחלק למעשה לשניים, אתר עליון שככל הנראה שימש כחווה חקלאית ואתר תחתון הצופה על נחל גודד ונמצא בסמוך לבאר רסק.<ref name=":0"></ref>

== סקירה היסטורית ==
חורבת אל עין נסקרה לראשונה בין השנים 1899 – 1900 על ידי מקאליסטר, מטעם הקרן הבריטית לחקר ארץ ישראל, כשבמקביל הוא מבצע חפירות בתל גודד. המחקר שביצע במקום היה ראשוני ובחלק מהמקרים הוא לא ידע לזהות בצורה מדויקת את אופן השימוש במערות. להוציא חפירת שוד של מערת קבורה באמצע שנות התשעים, לא זכה האתר לשום התייחסות. בשנת 2017 בוצעה למעשה הסקר והמחקר הראשון והמקיף ביותר עד עתה של האתר והחללים התת-קרקעיים שבו.<ref name=":0" />

== ממצאים ארכאולוגיים ==
בשני חלקי האתר, העליון והתחתון כמעט ולא נמצאו יסודות של מבנים וגם הממצא הקרמי על פני השטח היה מועט ותוארך לתקופה הרומית, הביזנטית והאיסלמית הקדומה. האתר כולל מספר מערות פעמון, חלקן אף מחוברות, אשר כולן החלו כמחצבות ולאחר מכן, הוסב השימוש שלהן למערות קולומבריום, מערת בית בד, מערות קבורה ועוד. בתקופת מרד בר כוכבא נחצבו במערות מחילות מסתור, חלקן עם אמצעי נעילה, תוך שימוש בחללים הקיימים ו/או חצייתם. כמו כן' נתגלו במקום מערות קבורה אשר נשדדו בעבר ולא נותר בהם כל ממצא משמעותי. בחלקו התחתון של האתר נמצאה אבן המייל השנייה מבית גוברין לירושלים.<ref name=":0" />

== ניתוח ארכאולוגי ==
על פי הממצאים שנתגלו בשטח ובחללים התת-קרקעיים, בשני חלקי האתר הייתה התיישבות החל מהתקופה ההלניסטית ועד לתקופה האיסלמית הקדומה. במקום היה יישוב יהודי מהתקופה הרומית ועד למרד בר כוכבא. זאת על פי כלי האבן שנתגלו באתר ועל פי מערכות המסתור וחלק ממערות הקבורה במקום, שחלקן מתוארכות לתקופה החשמונאית ומאופיינות במנהגי קבורה יהודיים. לאחר המרד יושב האתר על ידי אוכלוסייה נוצרית עד לכיבוש האיסלמי והוא ניטש לחלוטין בתקופה האיסלמית הקדומה.<ref name=":0" />

== הערות שוליים ==

קטגוריה:שפלת יהודה: אתרים ארכאולוגיים
קטגוריה:אתרים ארכאולוגיים יהודיים בארץ ישראל
קטגוריה:בר כוכבא
קטגוריה:תולדות עם ישראל בארץ ישראל
קטגוריה:התקופה הרומית בארץ ישראל
קטגוריה:התקופה ההלניסטית
קטגוריה:התקופה החשמונאית בארץ ישראל
אוסקית

השפה האוסקית (בלטינית: Lingua Osca; ייתכן ששמה באוסקית הייתה Samnis, דוברי אוסקית נקראו Samnites - בלטינית) היא שפה של העת העתיקה (מערכת ניבים אחדים) נכחדת השייכת לקבוצה הסאבלית (Osk-Umber) של הענף השפות האיטליות ממשפחת השפות ההודו-אירופיות, אשר דוברה באזורים הדרומיים של איטליה וגם בסיציליה. קווי המתאר של תפוצתה אינם ברורים, שכן גם לא בטוח אם אוסקית והשפות האיטליות העתיקות האחרות, הלא ידועות, באמת היו שפות נפרדות, או רק דיאלקטים קרובים זה לזה וללטינית. האוסקים השתמשו באלפבית משלהם, שנגזר מיוונית באמצעות תיווך אטרוסקי, אך נמצאו גם כתובות בשפה האוסקית גם עם אותיות יווניות ולטיניות. קרובת משפחתה הקרובה ביותר הייתה שפת האומברית.

== מאפיינים ==
בהתבסס על הזיכרונות הכתובים שנותרו לנו, השפה (כמו שאר השפות הקשורות לאיטליה) הייתה קשורה קשר הדוק ללטינית. הבדל מאפיין פונטי בהשוואה ללטינית הוא שה-[kw] הודו-אירופית מקבילה ל-[p] באוסקית (הקשורה למערכת הצליל היוונית והקלטית). למשל pis (השווה לטינית quis) 'מי? '; ולצלילים ההודו-אירופיים [bh] ו-[dh] יש [f] במקום הטיפוס הלטיני [b, d] באוסקית: sifei (cf. לטינית sibi) 'לעצמך', mefio (cf. לטינית medius) ' אֶמצַע'. ההטעמה הייתה כנראה קשורה ונפלה על ההברה הראשונה.

המוזרויות הדקדוקיות שלו כוללות, כמו בשפות הנאו-לטיניות המערביות, שהרבים נוצרים על ידי הוספת-s (בניגוד לסיומת -i ו־ae של הגזרות הלטיניות). למשל המילה "פסל" סטטוס (השוואה לטינית statuae, ספרדית estatuas) 'פסלים'.

== כתובות זיכרון ==

; כתובת על בנין בפומפיי (אותיות אטרוסקיות).

== ראו גם ==

* אומברית
* שפות איטליות

== לקריאה נוספת ==
* 
* 

== קישורים חיצוניים ==

קטגוריה:שפות נכחדות
קטגוריה:שפות איטליות
וירה לוזינסקי

וירה לוזינסקי (נולדה ב-1974) היא מוזיקאית ישראלית ילידת מולדובה וזמרת בשפת היידיש .

== ביוגרפיה ==
לוזינסקי נולדה ב-1974 בלץ שבמולדובה ( בסרביה ) למשפחה של אמנים יהודים. בילדותה למדה וירה מוזיקה וניגנה בכינור בבית הספר למוסיקה בעיר. השתתפה בתיאטרון היידיש המקומי בהובלת אביה מיכאל פלזנבאום. מגיל צעיר נחשפה לתרבויות ולסגנונות המוזיקליים של הקבוצות האתניות הרבות שחיות במולדובה: מולדובים, יהודים, צוענים, רוסים ואחרים. הרפרטואר שלה כולל חומרים חדשים שנכתבו בעיקר על ידי אביה, מיכאל פלזנבאום, וכן שירי עם ביידיש קלאסיים, שירי עם רומניים מתורגמים ליידיש, שירים משוררים קלאסיים ומודרניים.

לאחר עלייתה לישראל בגיל 16, למדה לימודי יידיש ומוזיקולוגיה באוניברסיטת בר-אילן, ולימודי שירה בבית הספר למוזיקה רימון. במשך כמה שנים למדה אצל הזמרת היידית הנודעת נחמה ליפשיץ.

וירה לוזינסקי הופיעה במספר מדינות והשתתפה באירועי כליזמרים בישראל, אירופה ואמריקה. הופיעה עם תזמורות והרכבים כמו סימפונט רעננה, קליזמטיקס, Beyond The Pale ואחרים.

עבדה עם מוזיקאים כמו הנקוס נצקי, אליסיה סויגלס, לאופולד קוזלובסקי ואחרים.

== דיסקוגרפיה ==
וירה לוז'ינסקי מופיעה בפסטיבל לתרבות יהודית בוורשה, 6 בספטמבר 2007.

=== אלבומים ===
* Wunderweg (הדרך המופלאה) (2011)
* וייטע שטערן (כוכבים רחוקים) (2007)

=== שיתופי פעולה ===
* A Jewish Celebration , (Putumayo World Music, 2012)<ref></ref>
* Postcards (Beyond the Pale, 2009) (זוכה שני פרסי Canadian Folk Music Awards לשנת 2010 <ref>[http://canadianfolkmusicawards.ca/results-2010/] )</ref>

== פרסים ==
* הפרס הגדול: תחרות בינלאומית למוזיקה יהודית באמסטרדם – 2012<ref>http://www.joodsmuziekfestival.nl/EN2012/Winners.html </ref>

* פרס מירה רפאלוביץ' (היידיש הטובה ביותר): תחרות בינלאומית למוזיקה יהודית באמסטרדם – 2012
* מועמד לפרס Independent Music Awards לשנת 2012 קטגוריית האלבום המסורתי העולמי<ref></ref>

* זוכה Just Plain Folks Music Awards 2009 - על השיר "מלאכים ליד"
* וירה לוזינסקי הייתה מועמדת לפרסי המוזיקה העצמאית השנתית השביעית / אלבום מוזיקת העולם הטוב ביותר (2008) World Music Central </link>
* השיר "נסטער מיינער" שהולחן על ידי יורי פובולוצקי, למילותיו של מיכאל פלזנבאום זכה בפרס חבר השופטים בטקס פרסי Bubbe לשנת 2022 עבור "שיר היידיש החדש והמקורי הטוב ביותר"

== קישורים חיצוניים ==
* [http://www.viralozinsky.com אתר רשמי]
* [http://beachclubhouse.com/ashkenaz/index.php?option=com_content&task=blogsection&id=5&Itemid=57 פסטיבל אשכנז 2008 טורונטו] </link>
* [http://www.jewcy.com/arts_entertainment?page=3 Jewcy Media Group] </link>
* [http://www.klezmershack.com/bands/lozinsky/vayte/ ביקורת מאת קית' וולזינגר]

== הערות שוליים ==

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:כליזמרים
קטגוריה:זמרי פולק ישראלים
קטגוריה:יהודים מולדובים
קטגוריה:זמרים השרים ביידיש
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1974
קטגוריה:ישראלים שנולדו ב-1974
ליהי חנוך

ליהי עפרון-חנוך (23 במרץ 1949 – 8 ביולי 2024) הייתה משוררת ויוצרת קולנוע ישראלית. לאורך הקריירה שלה היא יצרה והפיקה מספר סרטים וספרי שירה, ויצירותיה עסקו בנושאים חברתיים ופוליטיים שונים.<ref name=":0"></ref>

== ביוגרפיה ==
ליהי עפרון נולדה במושבה ראש פינה כבת בכורה למשפחה בת שלושה ילדים. סבה מצד אמה, מִיה, הוא פרופסור גדעון מר, ממפתחי התרופה למחלת המלריה. היא בת-דודתו של השחקן ג'וליאנו מר. לאחר פטירתו של סבה, באמצע שנות ה-60, עברה המשפחה לפתח תקווה.
חייתה תקופה מסוימת בלונדון ובניו יורק.

== קריירה ==
בתחילת הקריירה שלה עבדה חנוך כתחקירנית בערוץ הראשון, ובהמשך עבדה שם כעוזרת במאי וכבמאית.

=== קריירה קולנועית ===
חנוך יצרה והפיקה מספר סרטי קולנוע בולטים, ביניהם:
* "ילדים גדולים" (1976)
* "נערה מחפשת כתובת" (1977)
* "החלומות האבודים של הרחוב העליון" (1978)
* "מננה" (1979)
* "מונולוג של אשה צעירה" (1981)
* "אדם צירקוס" (1994) – המבוסס על תהליך עיבוד הספר אדם בן כלב של יורם קניוק למחזה בתיאטרון גשר בשנת 1994.
* "רומן אמיתי" (1988) – סרט דוקומנטרי העוקב אחר שלום חנוך, בעלה לשעבר, במסע הופעות בקיץ של אותה שנה, בעיצומה של מערכת בחירות ובימיה הראשונים של האינתיפאדה הראשונה.

=== ספריה ===
בנוסף לקריירה הקולנועית, כתבה חנוך מספר ספרי שירה. היא ציינה שמקורות ההשראה שלה היו שירים של אבות ישורון ויונה וולך.
* "בגובה החיטה" (1992), שירה
* "מתוך התנאים" (1991–1998), שירה
* "שירים" (1999)
* "סעיף צ'לו" (2005) – רומן אוטוביוגרפי בחלקו.
* "רומן בעירום מלא" (2012) כתוב כיומן תיעודי-אישי.
* "כמו פרא, כמו חיה" (2023), ספר תמונות (צילומים של איתן ליפשיץ)

=== תקליט ===
אחיה, רן, הפיק עימה תקליט מספר שיריה השני "מתוך התנאים" שיצא לאור בשנת 2005 תחת השם "רן עפרון שר ליהי חנוך".

== חיים אישיים ==
אחיה הוא המלחין והזמר רן עפרון. בשנת 1968 נישאה לזמר והמלחין שלום חנוך. ב-1970 נולדה בתם, מאיה. לבני הזוג שני נכדים.
הם התגרשו בסוף שנות ה־70. הייתה בזוגיות עם איש העסקים והעיתונאי לשעבר איתן ליפשיץ עד מותו ב-2019.

ליהי חנוך נפטרה ב-8 ביולי 2024, בגיל 75, לאחר מאבק במחלת ריאות חסימתית כרונית.<ref name=":0" />

==קישורים חיצוניים==

* [https://library.osu.edu/projects/hebrew-lexicon/00790.php ליהי חנוך], באתר "לקסיקון הספרות העברית החדשה"
* 
* [https://jfc.org.il/official/lihi-hanoch/ ליהי חנוך], באתר ארכיון הסרטים הישראלי של סינמטק ירושלים

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:מפיקות קולנוע ישראליות
קטגוריה:מפיקי קולנוע ישראלים
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2024
קטגוריה:ישראלים שנפטרו ב-2024
מזכיר המדינה לענייני צפון אירלנד

מזכיר המדינה לענייני צפון אירלנד (באנגלית: Secretary of State for Northern Ireland, באירית: Rúnaí Stáit Thuaisceart Éireann) הוא השר האחראי בממשלת בריטניה על ענייני צפון אירלנד. הוא עומד בראש משרד צפון אירלנד, מחלקה ממשלתית שבסיסה נמצא בלונדון. הוא אחראי על קביעת מדיניות ממשלתית ויישומה בצפון אירלנד, וכן על קידום יחסי שלום ושיתוף פעולה בין צפון אירלנד לרפובליקה של אירלנד.

== תפקידים ==
תפקידיו העיקריים של מזכיר המדינה לענייני צפון אירלנד כוללים:
* ניהול ענייני היום-יום של הממשל בצפון אירלנד.
* ייצוג צפון אירלנד בקבינט ממשלת בריטניה ובפרלמנט הבריטי.
* שמירה על קשרים עם ממשלת אירלנד.
* פיתוח וקידום מדיניות ממשלתית בנושאים כמו כלכלה, חברה, בריאות חינוך.
* קידום שלום ויציבות בצפון אירלנד.

== הערות שוליים ==

קטגוריה:הממלכה המאוחדת: ממשל
קטגוריה:צפון אירלנד: פוליטיקה
רעמסס העשירי

תעודה משנה 3 לתקופת שלטונו של רעמסס העשירי, מ[[דיר אל-מדינה, בין 1110 ל-1107 לפני הספירה. המוזיאון המצרי בטורינו.]]
רַעְמְסֵס הָעֲשִירִי (בתרגום ממצרית עתיקה: "בנו של רע"; שלט 1107–1111 לפנה"ס) היה הפרעה התשיעי של של של מצרים העתיקה. שמו בלידתו היה אמונהירחפשפף. פירוש שמו המלכותי, חפרמאטרה, הוא "הצדק של רע שומר".

==שלטון==
יום עלייתו לכס השלטון חל ב 1 יום 27 (החודש הראשון של עונת החורף, יום 27). שנת שלטונו האחרונה המתועדת היא שנה 3. התאריך המתועד האחרון לשלטונו הוא או "שנה 3, החודש השני של , יום 2", או ייתכן "שנה 3, חודש 4 (לא צוין יום)". עם זאת, קטע פפירוס מאוחר יותר מהשושלת ה-20 מדיר אל-מדינה שפורסם בשנת 2023 על ידי האגיפטולוג רוברט דמארי מתייחס לתאריך חלקי של שנה 4, החודש השלישי של עונת ההצפה יחד עם השינוי בשלטון לשנה 1, חודש 4 של תקופת ההצפה. אף על פי ששני המלכים אינם מוזכרים בפפירוס בשמותיהם, דמארי ממליץ מאוד להתייחס לתקופת שלטונם של רעמסס העשירי ויורשו רעמסס ה-11. אם מסקנה זו תאושר, זה אומר שרעמסס העשירי שלט במשך 3 שנים ו-10 חודשים או כמעט 4 שנים לפני מותו.

המלך הנוסף היחיד מהשושלת ה-20 שמת בשנת מלכותו 4 היה רעמסס החמישי, אך שליט זה מת בסביבות מרווח הזמן שבין החודש הראשון והשני של לכן, מסמך הפפירוס לעיל אינו יכול להתייחס לרעמסס החמישי.

התיאוריה הישנה יותר שהועלתה על בסיס אסטרונומי על ידי האגיפטולוג האמריקאי , לפיה רעמסס העשירי אולי שלט במשך 9 שנים, ננטשה מאז. באופן דומה, ההתייחסות המוצעת של כתובת מתבאי מספר 1860a לשנה היפותטית של רעמסס העשירי אינה נתמכת עוד.

==משפחה==
האגיפטולוגים האנגלים איידן דודסון ודילן הילטון כתבו בספר משנת 2004:

עם זאת, השערה זו של דודסון והילטון לגבי מעמדה של טייטי נדחתה, מאחר שהוכח ב-2010 שטייטי הייתה במקום זאת מלכה של פרעה קודם מהשושלת ה-20. היא מוזכרת בפפירוס האריס המפוצל בחלקו כאשתו של רעמסס השלישי כפי שדודסון עצמו הודה.

==עדויות==
רעמסס העשירי הוא מלך שכמעט ואינו מתועד. על שנתו 2 מעיד פפירוס טורינו 1932+1939 ואילו שנתו השלישית מתועדת ביומן הפועלים של הנקרופוליס של דיר אל-מדינה. יומן זה מזכיר את הבטלנות הכללית של פועלי הנקרופוליס, לפחות בחלקה בשל האיום הנשקף מהפושטים הלובים בעמק המלכים. הוא מתעד שפועלי דיר אל-מדינה נעדרו מהעבודה בשנה ה-3, פרט (כלומר, חורף) חודש 3, בימים 6, 9, 11, 12, 18, 21 ו-24 מחשש מ"תושבי המדבר" (כלומר, הלובים או שבטי ה) שכנראה פשטו על מצרים העליונה ותבאי כרצונם. זה משקף בחלקו את הנהירה הלובית המסיבית לאזור הדלתה המערבי של מצרים התחתונה במהלך תקופה זו. רעמסס העשירי הוא גם מלך הממלכה החדשה האחרון ששלטונו על נוביה מתועד מכתובת ב.

==קבר==
, קברו בעמק המלכים נותר לא גמור. לא ברור אם הוא נקבר שם אי פעם, שכן לא נתגלו בתוכו שרידים או שברים של חפצי קבורה.

==קישורים חיצוניים==

* 
* [http://www.thebanmappingproject.com/sites/browse_tomb_832.html KV18: קברו של רעמסס העשירי] 
* 

==ביאורים==

==הערות שוליים==

קטגוריה:אישים שחיו באלף ה-2 לפנה"ס
קטגוריה:פרעוני השושלת ה-20
דיר א-דרב

דיר א דרב הוא אתר ארכאולוגי בשומרון, בו נמצאת מערת קבורה יהודית מונומנטלית ומעוטרת המתוארכת למאה הראשונה לספירה. הקבר ממוקם בפאתי הכפר הערבי קראוות בני חאסן, כשפירוש השם הערבי הוא – "מנזר הדרך".<ref name=":2"></ref>

== היסטורית המחקר ==
"אחד המונומנטים המרשימים בארץ ישראל, המזכיר את הקברים המפוארים ליד ירושלים". כך תואר הקבר בדיר א-דרב כאשר נסקר לראשונה על ידי הקרן הבריטית לחקר ארץ ישראל בשנת 1873.<ref></ref> מאז נערכו במקום מספר סקרים וחפירות הצלה: ייבין – 1972, דר – שנות השבעים המאוחרות, רביב - 2013.<ref></ref><ref name=":4"></ref>

== תיאור הקבר ==
הקבר הינו בעל חזית מפוארת ובעבר היו בו שני עמודים מעוטרים, כאשר כיום יש רק אחד ששרד. למעלה יש כרכוב דורי באורך של 15 מטר ושני פילסטרים, כשהעיטור המגולף כלל 15 טריגליפים ו-14 רוזטות כשכל אחת הייתה בעיצוב שונה. בכניסה ישנה אכסדרה ברוחב של 5.5 מטר ובגובה 3 מטרים. הקבר הינו בעל שלושה חדרים החצובים בסלע, בחלקם כוכי קבורה וחלקם עם מקמרים.<ref name=":2" />

== הקבר המרכזי ==
חדר הקבורה השמאלי
הקבר המרכזי בדיר א-דרב משלב מוטיבים רבים המזוהים ממערות הקבורה היהודיות והמפוארות בירושלים. למעשה מערת הקבורה הזו היא הדומה ביותר למערת הקבורה היהודית באום אל עמד, בזכות סיתות השוליים של הנדבכים הנראים לעין בכניסה למערה. חדר הקבורה המרכזי כולל בור עמידה חצוב ושלושה כוכי קבורה שנחצבו מול הכניסה למערה. שני חדרי קבורה נוספים נחצבו מימין ומשמאל ובשניהם מקמרים. בימני שבהם ישנו בור עמידה, אך נראה שחציבת החדר לא הושלמה. בחדר הקבורה השמאלי יש בור עמידה המעוטר בפילסטרים ובכל דופן של החדר, נחצב מקמר. באזור סביב הקבר המרכזי ישנן מערות קבורה נוספות.

== ניתוח מחקרי ==
הממצאים השונים שנתגלו בקבר המפואר ובסביבתו הובילו את שמעון דר למסקנה שבמקום היה יישוב יהודי עד לזמן המרד הגדול ומרד בר כוכבא, שלאחר החורבן של היישוב, הוא אוכלס על ידי שומרונים. כל החוקרים שסקרו וחקרו את הקבר המונומנטלי הגיעו למסקנה שהוא מזכיר את הקברים המפוארים של ירושלים ומערכות קבורה דומות בשומרון. אביגד כבר ציין את דמיונו שדל הקבר למערת הקבורה באום אל עמד ומגן, מציין את דמיונו למערכות הקבורה היהודיות שבחורבת כורקוש ומקטע עבוד ומייחס זאת לעובדה שחלק מאומני האבן מירושלים, עזבו את העיר ועברו לגור בשומרון לאחר חורבן בית שני. לדעת פלג ברקת, הקברים נחצבו עבור יהודים בני המעמד הגבוה באזור וההשראה שלהם הייתה מערכות הקבורה בירושלים.

== הערות שוליים ==

קטגוריה:אתרים ארכאולוגיים בארץ ישראל
קטגוריה:אתרים ארכאולוגיים יהודיים בארץ ישראל
קטגוריה:התקופה החשמונאית בארץ ישראל
קטגוריה:התקופה ההלניסטית
קטגוריה:התקופה הרומית בארץ ישראל
קטגוריה:תולדות עם ישראל בארץ ישראל
כריס רנו

כריס רנו (באנגלית: Chris Renaud; נולד בדצמבר 1966) הוא מעצב, אמן סטוריבורד, במאי, מפיק ומדַבּב אמריקאי. ידוע בעיקר בזכות עבודתו בסרטי "גנוב על", "החיים הסודיים של חיות המחמד" ו"הלוֹרַקס".

== חייו וקריירה ==
רנו נולד בבלטימור, מרילנד. הוא למד באוניברסיטת מרילנד, שם קיבל תואר ראשון באמנות. לאחר לימודיו עבד כבמאי אנימציה עצמאי. בשנת 2001 הצטרף לחברת Blue Sky Studios, שם עבד על הסרטים "עידן הקרח".

בשנת 2005 עזב רנו את Blue Sky Studios כדי להקים יחד עם שותפו, פייר קופין, את Illumination Entertainment. החברה הפיקה מספר סרטים מצליחים, ביניהם "גנוב על הירח", "החיים הסודיים של חיות המחמד" ו"הלוֹרַקס". רנו ביים את כל הסרטים הללו, וכן דיבב מספר דמויות בהם.

== פרסים והוקרה ==
רנו זכה בפרסים רבים על עבודתו, ביניהם פרס אנני, פרס גלובוס הזהב ופרס BAFTA. בשנת 2007 היה מועמד לפרס אוסקר על הסרט הקצר "אין זמן לאגוזים".

== חיים אישיים ==
רנו נשוי ללורן רנו ויש להם שני ילדים. הם מתגוררים בפריז, צרפת.

== סרטים בולטים ==
* גנוב על הירח (2010)
* גנוב על המיניונים (2013)
* החיים הסודיים של חיות המחמד (2016)
* החיים הסודיים של חיות המחמד 2 (2019)
* הלוֹרַקס (2012)
* לשיר (2016)
* גנוב על העולם (2017)

== קישורים חיצוניים ==

* [https://www.illumination.com/ אתר האינטרנט הרשמי של Illumination Entertainment]
* [https://www.imdb.com/name/nm0719208/?ref_=fn_al_nm_1 כריס רנו ב-IMDb]
* כריס רנו בוויקיפדיה

קטגוריה:במאים אמריקאים
אודיו (בינה מלאכותית)

אודיו (באנגלית: Udio) הוא מודל בינה מלאכותית יוצרת המפיק מוזיקה בהתבסס על הנחיות טקסט פשוטות (פרומפטים). הוא יכול ליצור שירים המשלבים קולות שונים וכלי נגינה. גרסת הבטא החינמית אודיו הושקה לציבור ב-10 באפריל 2024. מנוי חודשי או שנתי פותח יכולות נוספות כשיפוץ קובצי אודיו.<ref name=":0"></ref>

Udio נוסד בדצמבר 2023 על ידי צוות של חוקרים לשעבר מגוגל DeepMind, בראשות מנכ"ל Udio, דייוויד דינג. התוכנית קיבלה תמיכה כספית מקרן ההון סיכון Andreessen Horowitz ומהמוזיקאים will.i.am ו-Common, בין השאר. המבקרים שיבחו את יכולתה ליצור קולות מציאותיים בעוד שאחרים הביעו חשש מהאפשרות שמידע האימון שלה כלל מוזיקה עם זכויות יוצרים.<ref name=":0" />

== היסטוריה ==
Udio נוצר בדצמבר 2023 על ידי צוות של חוקרים לשעבר מ־DeepMind, דייוויד דינג, קונור דורקן, צ'רלי נאש, ירוסלב גנין, ואנדרו סנצ'ז שהתאגדו תחת חברה בשם Uncharted Labs. החברה נעזרה כלכלית במפיץ המוזיקלי UnitedMasters, המוזיקאים ויל.איי.אם, טיי קית' ו-Common; המשקיע קווין וול ומייסד אינסטגרם מייק קריגר.<ref name=":1"></ref>

נכון לאפריל 2024, האתר מאפשר למשתמשים ליצור 600 שירים בחודש בחינם. סנצ'ז תיאר אותו כ"מאפשר למוזיקאים ליצור מוזיקה נהדרת ולהרוויח כסף ממוזיקה זו בעתיד". השקת Udio באה לאחר השקות של יוצרי מוזיקה טקסטואליים אחרים כמו Suno AI ו-Stability Audio.<ref name=":1" />

Udio שימש ליצירת "BBL Drizzy" מאת ווילוניוס האצ'ר, שיר פרודיה שהפך לוויראלי בהקשר של הסכסוך בין דרייק לקנדריק לאמאר, עם יותר מ-23 מיליון צפיות בטוויטר ו-3.3 מיליון השמעות ב-SoundCloud בשבוע הראשון.<ref></ref>

== יכולות ==
Udio מבסס את השירים שהוא יוצר על הנחיות טקסט (פרומפטים), שיכולות לכלול את סוגה מוזיקלית, מילים, אמנים להתבסס על הסגנון שלהם. המילים נוצרות באמצעות מודל שפה גדול (LLM), בעוד שהתהליך המשמש ליצירת המוזיקה עצמה, נכון לאפריל 2024, לא נחשף. בדומה ל-Suno התוכנית יוצרת שני שירים בהתבסס על ההנחיות ומשתמשים יכולים "ליצור מחדש" את השירים שלהם עם הנחיות טקסט נוספות. שירים נוצרים תחילה כקטעים באורך של כ-30 שניות וניתן להאריך אותם ב-30 שניות נוספות. מנויים בתשלום יכולים לגשת לפונקציונליות מתקדמת כגון שיפוץ קובצי אודיו.<ref></ref><ref></ref>

== זכויות יוצרים ==
מבקרי Udio תהו אילו שירים ונתונים שימשו לאימונו והאם הם כללו מוזיקה עם זכויות יוצרים. ביוני 2024, הוגשה תביעה, בהובלת איגוד תעשיית ההקלטות של אמריקה, נגד Udio ו-Suno בטענה להפרה נרחבת של הקלטות קול עם זכויות יוצרים. התביעה ביקשה למנוע מהחברות לאמן על מוזיקה עם זכויות יוצרים, וכן פיצויים של עד 150,000 דולר לכל יצירה מהפרות שכבר התרחשו.<ref></ref>

== קישורים חיצוניים ==

== הערות שוליים ==

קטגוריה:בינה מלאכותית יוצרת
קטגוריה:תוכנות שהושקו ב-2024
הדיוויזיה ה-109 (האימפריה הגרמנית)

הדיוויזיה ה-109 (בגרמנית: 109. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה באוגוסט 1918.

== היסטוריה ==
הדיוויזיה הוקמה ב-1 באוקטובר בעיקר מעודפי רגימנטים של חיל רגלים של דיוויזיות קיימות אשר הפכו לדיוויזיות משולשות. רגימנט הגרנדירים ה-2 של הדיוויזיה הגיע מדיוויזיית הרגלים ה-3; רגימנט המילואים ה-26 הגיע מדיוויזיית המילואים ה-6; ורגימנט הרגלים ה-376 היה קודם לכן רגימנט התחלופה ה-2.
דיוויזיית הרגלים ה-109 שירתה בתחילה בחזית המזרחית, ושירתה באזור הבלטי עד סוף אוקטובר 1916. לאחר מכן היא יצאה דרומה כדי להשתתף במערכה הרומנית. חיילי הדיוויזיה היו החיילים הראשונים שנכנסו לבוקרשט בדצמבר 1916. לאחר מכן היא החזיקה את הקו בנהרות פוטנה וסירת עד שביתת הנשק בחזית הרומנית בדצמבר 1917, ולאחר מכן נשארה הדיוויזיה בכוחות הכיבוש באזור. במרץ 1918 נשלחה הדיוויזיה לחזית המערבית. היא השתתפה במתקפת האביב הגרמנית, ונלחמה בקרב הראשון על הסום (1918) ובקרב אמיין. היא נשארה באזור הסום עד לפירוקה ב-24 באוגוסט 1918. המודיעין של בעלות הברית דירג את הדיוויזיה כדיוויזיה מדרג שלישי.

== מפקדים ==
* גנרל-לויטננט הורסט פון אטינגר (4 באוקטובר 1915 – 23 בינואר 1917)
* גנרל-מיור פרידריך גינדל (גאורג שאר 1917 – 9 ביולי 1917)
* גנרל-מיור קרל פון בהר (10 ביולי 1917 – 24 באוגוסט 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

109
109
דפנה פוזננסקי בן-חמו

דפנה פוזננסקי-בן חמו (באנגלית: Daphna Poznanski-Benhamou; נולדה ב-3 ביוני 1950) היא פוליטיקאית צרפתית שייצגה את אזור הבחירה השמיני עבור תושבי צרפת מעבר לים באספה הלאומית בין השנים 2012 ל-2013. <ref></ref>

== חיים מוקדמים ==
פוזננסקי בן-חמו נולדה באוראן שבאלג'יריה, וברחה למרסיי עם אמה לאחר מלחמת אלג'יריה.

==קישורים חיצוניים==

== הערות שוליים ==

קטגוריה:צרפתים ממוצא אלג'יראי
קטגוריה:חברי המפלגה הסוציאליסטית הצרפתית
קטגוריה:צרפתים שנולדו ב-1950
שלום ברנהולץ

שלום ברנהולץ (נולד ב-26 בספטמבר 1993, י"א בתשרי ה'תשנ"ד) הוא זמר חרדי ישראלי.

== ביוגרפיה ==
נולד וגדל בבני ברק לאברהם ודינה ברנהולץ. בישיבה קטנה למד בישיבת חמד ובישיבה גדולה בישיבת כנסת חזקיהו.

נישא לשרה בספטמבר 2017, מתגורר בפתח תקווה ואב לשני ילדים.

== קריירה מוזיקלית ==
החל את הקריירה המוזיקלית שלו בראשית 2013 כשהחל להופיע בחתונות ובאירועים שונים.

באוגוסט 2013 הוציא את סינגל הבכורה שלו - "צמאה", בלחנו של יהודה דים.

ביוני 2023 הוציא את אלבום הבכורה שלו "ביכורים", אותו הפיקו הצמד אלי קליין ואיצי ברי. מבקר המוזיקה נתנאל לייפר שיבח את האלבום וכתב באוגוסט קיים מופע השקה לאלבומו בבני ברק.

בינואר 2024 הופיע במופע האסק, הנחשב למופע היוקרתי ביותר של המוזיקה היהודית, ובו ביצע את שירו "שמעה תפילתי" בדואט לצד הולוגרמה של המוזיקאי שלמה קרליבך שנוצרה על ידי בינה מלאכותית. המהלך זכה לתגובות מעורבות, בהם כאלו שביקרו את הביצוע ואת יצירת ההולוגרמה.

במאי 2024 החל לצלם ולהקליט פודקאסט בשם "'הלובי של שלום" בו הוא מארח אמנים, מוזיקאים ואישי ציבור.

== דיסקוגרפיה ==
===אלבומים===

===סינגלים===
* צמאה – מילים: מהמקורות, לחן, עיבוד והפקה: יהודה דים. יצא באוגוסט 2013.
* הזמן של השמחה – מילים: אלי קליין ושלום ברנהולץ, לחן: אלי קליין, עיבוד והפקה: אלי קליין ואיצי ברי. יצא באוגוסט 2019.
* אתה קרוב – מילים: שלום ברנהולץ ואלחנן אלחדד, לחן: אלחנן אלחדד, עיבוד והפקה: לירן שושן. יצא בפברואר 2020.
* שמעה תפילתי – מילים: מהמקורות, לחן: הרב שמשון סגל, עיבוד והפקה: אלי קליין ואיצי ברי. יצא באוגוסט 2020.
* עם סגולה – מילים: שלום ברנהולץ, אלי קליין ואלחנן אלחדד, לחן: אלחנן אלחדד, עיבוד והפקה: אלי קליין ואיצי ברי. יצא בדצמבר 2020.
* הנה לפניך – מילים ולחן: דודי רוט, עיבוד והפקה: יהודה גלילי. יצא ביולי 2021.
* תפילת חופה – מילים: שלום ברנהולץ, לחן: אלי קליין, עיבוד והפקה: אלי קליין ואיצי ברי. יצא בינואר 2022.
* אבל באמת – מילים: מתוך ספר התניא, לחן: אלי קליין, עיבוד והפקה: אלי קליין ואיצי ברי. יצא בינואר 2023.
* בזכות – מילים: מהמקורות, לחן: אבי סולי, עיבוד והפקה: שמואל כהן. יצא במאי 2024.

===שיתופי פעולה===
*ליבי – בדואט עם יהודה דים. מילים: מהמקורות, לחן: יהודה דים, עיבוד והפקה: ג'ף הורביץ. יצא במאי 2023.

== קישורים חיצוניים ==
* 
* 
* 
* 
* 
* 
* 
* 
* 

== הערות שוליים ==

קטגוריה:חרדים ישראלים
קטגוריה:זמרים ישראלים
קטגוריה:ישראלים שנולדו ב-1993
מיקרו מאובן

מיקרו מאובן הוא מאובן שגודלו בדרך כלל קטן מ-1 מילימטר, שהמחקר שלו מצריך שימוש במיקרוסקופ אור או מיקרוסקופ אלקטרוני. מאובן שניתן לחקור בעין בלתי מזוינת או בהגדלה נמוכה, כגון עדשת יד, מכונה מקרו-מאובן .
מיקרו מאובנים מעומק הים
המחקר של מיקרו-מאובנים מכונה מיקרו-פלאונטולוגיה . זהו אחד התחומים המתפתחים ביותר בתחום הפלאונטולוגיה, הוא מצריך שימוש בציוד מעבדה מתקדם, ומהווה חלק חשוב בחיפושי גז טבעי ונפט.

מיקרו מאובנים מהווים חלק מהתיעוד הגאולוגי, מתקופת פרקמבריון ועד ההולוקן. הם נפוצים ביותר במרבצים של סביבות ימיות, אך מופיעים גם במים מליחים, מים מתוקים ומרבצי משקע יבשתיים. תיעוד המיקרו-מאובנים מכיל נציגים של כל הממלכות מההיסטוריה של החיים, אך הצורות הנפוצות ביותר הן שלדי פרוטיסטים או ציסטות מיקרוביאליות מה-דינופלגלטים, Sarcodina, acritarchs and chitinozoans וכן אבקה ונבגים מצמחים וסקולריים.

מחקרים רבים על מיקרו-מאובנים שופכים אור על ההיסטוריה העתיקה של כדור הארץ - מיליארדי שנים לפני התפתחות של יצורים רב-תאיים שיכלו להשאיר מאובנים גדולים יותר. עם זאת חקר של מיקרו מאובנים יכול לספק ראיות גם במחקרים של תקופות מאוחרות יותר, כולל מחקרים הנוגעים לארכאולוגיה והיסטוריה אנושית. כך מחקר אחד נערך על מיקרו מאובנים של צמחים, כגון גרגרי עמילן ופיטוליטים, שנמצאו במשקעים, כלי אבן, ובאבנית שיניים מאלרַּקַּה בסוריה כדי לסייע בהבנת התזונה באותה תקופה [https://www.sciencedirect.com/science/article/abs/pii/S030544030700249X]

==קישורים חיצוניים==

==הערות שוליים==

קטגוריה:מאובנים
זראריה

זְרָארִיֶה (בערבית: الزرارية; תעתיק: אל-זראריה; נקרא בפי התושבים זראריה, ללא "אל-הידיעה". באנגלית: Zrarieh) הוא כפר שיעי, לבנוני, בנפת צידון, מחוז דרום לבנון.

== מיקום וגאוגרפיה ==
הכפר שוכן בגובה ממוצע כ-280 מטרים מעל פני הים, כ-30 קילומטרים דרומית לעיר המחוז צידון, מזרחית לכפרים ארזי (ارزي) ו וכ-7 קילומטרים מדרום לאנסאר.

== היסטוריה ==
צפונית מזרחית לכפר, על גבעה, ישנם שרידי מצודה שנקראת בפי תושבי הכפר "המצודה הצלבנית" (القلعة الصليبية)<ref>אין סימוכין</ref>

בכפר עומד ביתו של חאג' נאסר א-דין מונקר (الحاج ناصر الدين منكر) שכינויו מעיד, ככל הנראה, על מוצאו: "הצפתי" (الصفدي).<ref name=":0"></ref> בבית הקברות בכפר יש קבר הנושא את שם אחד מבניו: מוחמד אבן חאג' נאסר א-דין מונקר (محمد إبن الحاج ناصر الدين منكر) שנפטר בשנת 1134 המוסלמית, המקבילה לשנת 1716 לספירה.<ref name=":0" />

== אוכלוסייה ==
בשנת 2014 התגוררו בעיירה 5,645 בוגרים, בעלי זכות בחירה לפרלמנט הלבנוני. בהם: 5,635 שיעים ועוד 10 נוצרים.<ref></ref>
== אנשים בולטים ==
* : (Kamel Mrowa), (1966 - 1915) היה מו"ל, עיתונאי, סופר ופוליטיקאי לבנוני. הוא התנגד לדיקטטורות צבאיות שהיו בעולם הערבי בשנות ה-50 וה-60. כמאל מרווה חוסל על ידי אקדוחן אלמוני. הוא ייסד כמה עיתונים:
** היומון הערבי הלבנוני אל-חיאת ב-1946,
** העיתון הלבנוני באנגלית - ב-1952,
** את העיתון בצרפתית Beyrouth Matin ב-1959 (לא קיים יותר)

== פעילות נגד צה"ל ==
* במלחמת לבנון הראשונה היו רבים מצעירי הכפר שפעלו נגד צה"ל. בין היתר, בוצע ליד הכפר "פיגוע כפול", מטען התפוצץ ליד כוח צה"ל וכשהגיעו כוחות החילוץ התפוצץ מטען נוסף. בפיגוע נהרגו: מ"פ - סרן ספי מרמלשטיין, סמל הסיור - סמ"ר מיקי ביטון וסגן מפקד האוגדה - אל"ם אברהם ("ממושי") אלרן וכן נפצעו מספר לוחמים.<ref></ref>
* ביולי 2012 דווח בלבנון כי ישראל הפציצה "מתקן האזנה" שנחשף ליד הכפר.<ref></ref>
* במסגרת מלחמת חרבות ברזל, פעילי חזבאללה מהכפר היו מעורבים בתקיפות נגד ישראל<ref></ref>. צה"ל תקף מספר פעמים מטרות של חזבאללה בכפר ובסביבתו.<ref></ref>

== הערות שוליים ==

קטגוריה:לבנון: יישובים
נג'לה סעיד

נג'לה סעיד (באנגלית: Najla Said; בערבית: نجلاء سعيد; נולדה ב-4 באפריל 1974) היא סופרת, שחקנית, מחזאית ופעילה פלסטינית-אמריקאית. עבודתה הספרותית והאקדמית עוסקת בגזענות, סטריאוטיפים, אי שוויון חברתי וכלכלי, תוך התמקדות באתגרים העומדים בפני מהגרים ודור שני לאמריקאים.

== חייה ==
סעיד גדלה באפר וסט סייד של מנהטן.<ref></ref> אביה היה המלומד והאינטלקטואל הציבורי אדוארד סעיד שעסק בפוסט-קולוניאליזם ואמה היא הסופרת והאקטיביסטית מריאם ס' סעיד.<ref></ref> היא סיימה את לימודיה בבית הספר טריניטי ב-1992 ובאוניברסיטת פרינסטון והשתלמה במשחק במעבדת שייקספיר של התיאטרון הציבורי.

ב-2013, סעיד דנה בפוליטיקת הזהות הערבית במגזין "סלון" והתייחסה לנושא בספרה מחפשת את פלסטין (Looking for Palestine).<ref></ref>

== קריירת משחק ==
בשנת 2010 סעיד הופיעה בהצגת יחיד באוף ברודוויי, בשם פלסטין.<ref></ref>

סעיד הופיעה בסרטים ובהם My Love Affair with Marriage, כמו גם בכמה תוכניות טלוויזיה בארצות הברית, כולל הבחורה החדשה, NCIS: ניו אורלינס וניו אמסטרדם.<ref>[https://imdb.com/name/nm1394857/ IMDb website, Retrieved 2023-05-17]</ref>

== מיצירותיה ==
<div style="direction: ltr;">
* 
* 
</div>

== קישורים חיצוניים ==
* [https://web.archive.org/web/20120513095802/http://imeu.net/news/article005785.shtml נג'לה סעיד: שחקנית ומחזאית], המכון להבנת המזרח התיכון
* [http://www.salon.com/2013/07/28/najla_said_my_arab_american_story_is_not_typical_in_any_way/ נג'לה סעיד: "הסיפור הערבי-אמריקאי שלי אינו אופייני בשום צורה"], 28 ביולי 2013. salon.com
* [https://web.archive.org/web/20130929022202/https://www.pbs.org/wnet/tavissmiley/interviews/najla-said/ השחקנית-סופרת נג'לה סעיד], 23 בספטמבר 2013. מופע סמיילי של טאוויס
* [https://web.archive.org/web/20150915015214/http://www.doollee.com/PlaywrightsS/said-najla.html נג'לה סעיד ב-dollee.com]

== הערות שוליים ==

קטגוריה:מחזאיות אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת פרינסטון
קטגוריה:אמריקאיות שנולדו ב-1974
גדותן

גְּדוֹתָן (שם מדעי: Eupatorium), או אֶבְפָּטוֹרְיוֹן, הוא סוג צמח בעל פרחים משבט הגדותנים שבמשפחת המורכבים. הסוג מכיל עשרות מינים, שרובם עשבוניים רב-שנתיים הגדלים לגובה של 0.5–3 מ' ומקצתם שיחים. הגדותן גדל בעיקר באקלים ממוזג בחצי הכדור הצפוני.

שמו העברי של הצמח נקרא על שום בית גידולו על גדות נחלים, בעוד שמו המדעי נקרא על שם מיתרידטס השישי, מלך פונטוס, המכונה דיוניסוס אופטור.

== טקסונומיה ==
בעבר שויכו כ-800 מינים לסוג גדותן, אולם עם השנים הם סווגו תחת סוגים אחרים, וכיום הסוג כולל כ-40–60 מינים, כתלות באופן הסיווג.

== תפוצה ==
רוב מיני הגדותן גדלים באמריקה. מבין המינים שגדלים בחצי הכדור המזרחי יצוין גדותן הביצות שגדל בביצות ונחלים באירופה, בארצות הים התיכון, לרבות בישראל, ובמרכז אסיה והקווקז.

== שימושים ==
מיני גדותן משמשים צמחי נוי, בפרט מינים מאזורי הגידול באסיה. מינים אחרים משמשים צמחי מרפא למחלות שונות, החל בהצטננות ומחלות חום אחרות ועד לטיפול ומניעה של קדחת דנגי. יחד עם זאת, הצמח עלול להכיל תרכובות רעילות לאדם. מינים שונים מאמריקה הדרומית הם מקור לתחליפי צבע ולחומרי מתיקה.
גדותן הביצות

== קישורים חיצוניים ==

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:צמחי מרפא
קטגוריה:מורכבים
נורת' לאס וגאס

נורת' לאס וגאס (באנגלית: North Las Vegas) היא עיר פרברית במחוז קלארק אשר במדינת נבדה שבארצות הברית. נורת' לאס וגאס היא אחת מהערים המרכזיות באזור המטרופולין של לאס וגאס.

נכון למפקד האוכלוסין של שנת 2020 העיר הכילה 262,527 תושבים.

זוהי העיר הרביעית בגודל אוכלוסייתה במדינת נבדה, והעיר ה-77 בגודל אוכלוסייתה בארצות הברית.

העיר התאגדה באופן רשמי ב-1 במאי 1946.

בתחומי העיר נמצאים בסיס חיל-האוויר נליס ונמל התעופה נורת' לאס וגאס .

== קישורים חיצוניים ==

* [http://www.ci.north-las-vegas.nv.us/ האתר הרשמי של נורת' לאס וגאס]

קטגוריה:נבדה: ערים
קטגוריה:יישובים שהוקמו ב-1919
גביע ווינר בכדורסל 2024/2025

גביע ווינר בכדורסל לעונת 2024/2025 היא התחרות ה־19 להיווסדו של מפעל גביע ווינר סל.
==מבנה הטורניר==

כל קבוצת ליגת העל ייקחו חלק בטורניר. לראשונה בתולדות התחרות, ישוחק בתחרות שלב בתים, הקבוצות שסיימו במקומות 3-12 לאחר סיום הבתים בעונה החולפת, ושתי העולות מהליגה הלאומית, הפועל גלבוע גליל, ואליצור עירוני נתניה, חולקו ל4 דרגים לפי מיקומם, וחולקו ל3 בתים של 4 קבוצות, בכל בית הקבוצות ישחקו זו מול זו פעם אחת, בסיום שלושת המשחקים, 2 המובילות מכל בית יעפילו לרבע הגמר. מכבי תל אביב אלופת הליגה עונת 2023/2024 וסגניתה הפועל תל אביב העפילו ישירות לשלב רבע הגמר, שישוחק בשיטת נוק-אאוט עד הגמר

=== חלוקת הדרגים ===
{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!הערות
|- style="background: #ccffcc;"
|1
|מכבי תל אביב
|29
|25
|4
| rowspan="2" |רבע גמר
|- style="background: #ccffcc;"
|2
|הפועל תל אביב
|29
|21
|8
|-
|3
|מכבי עירוני רמת גן
|29
|18
|11
| rowspan="3" |דרג א'
|-
|4
|הפועל ירושלים
|29
|18
|11
|-
|5
|הפועל חולון
|29
|16
|13
|-
|6
|עירוני קריית אתא
|29
|13
|16
| rowspan="3" |דרג ב'
|-
|7
|הפועל חיפה
|30
|15
|15
|-
|8
|עירוני נס ציונה
|30
|14
|16
|-
|9
|הפועל עפולה
|30
|12
|18
| rowspan="3" |דרג ג'
|-
|10
|בני הרצליה
|30
|12
|18
|-
|11
|הפועל גליל עליון
|30
|10
|20
|-
|12
|הפועל באר שבע דימונה
|30
|9
|21
| rowspan="3" |דרג ד'
|-
|13
|הפועל גלבוע גליל
| colspan="3" |אלופת הליגה הלאומית
|-
|14
|אליצור עירוני נתניה
| colspan="3" |סגנית הליגה הלאומית
|}

== שלב הבתים ==
===בית א'===

{| class=wikitable style="text-align:right"
!width=15|
!width=180|קבוצה
!width=20|משחקים
! width="20" |ניצחונות
! width="20" |הפסדים
! width="20" |זכות
! width="20" |חובה
! width="20" |הפרש
!width=20|נקודות
!width=20|הערות
|- bgcolor=#ccffcc
|1.||הפועל חולון
|0||0||0||0||0||0||0||rowspan="2" |
|- bgcolor=#ccffcc
|2.||עירוני קריית אתא
|0||0||0||0||0||0||0
|-
|3.||הפועל עפולה
|0||0||0||0||0||0||0
| rowspan="2" |
|-
|4.||הפועל באר שבע דימונה
|0||0||0||0||0||0||0
|}

===בית ב'===

{| class=wikitable style="text-align:right"
!width=15|
!width=180|קבוצה
!width=20|משחקים
! width="20" |ניצחונות
! width="20" |הפסדים
! width="20" |זכות
! width="20" |חובה
! width="20" |הפרש
!width=20|נקודות
!width=20|הערות
|- bgcolor=#ccffcc
|1.||מכבי עירוני רמת גן
|0||0||0||0||0||0||0||rowspan="2" |
|- bgcolor=#ccffcc
|2.||הפועל חיפה
|0||0||0||0||0||0||0
|-
|3.||בני הרצליה
|0||0||0||0||0||0||0
| rowspan="2" |
|-
|4.||אליצור עירוני נתניה
|0||0||0||0||0||0||0
|}

===בית ג'===

{| class=wikitable style="text-align:right"
!width=15|
!width=180|קבוצה
!width=20|משחקים
! width="20" |ניצחונות
! width="20" |הפסדים
! width="20" |זכות
! width="20" |חובה
! width="20" |הפרש
!width=20|נקודות
!width=20|הערות
|- bgcolor=#ccffcc
|1.||הפועל ירושלים
|0||0||0||0||0||0||0||rowspan="2" |
|- bgcolor=#ccffcc
|2.||עירוני נס ציונה
|0||0||0||0||0||0||0
|-
|3.||הפועל גליל עליון
|0||0||0||0||0||0||0
| rowspan="2" |
|-
|4.||הפועל גלבוע גליל
|0||0||0||0||0||0||0
|}
== רבע הגמר ==

== הערות שוליים ==

קטגוריה:2024 בישראל: כדורסל
קטגוריה:תחרויות כדורסל ב-2024
קטגוריה:עונות בגביע ווינר סל
גריגורי רויטברג

גריגורי רויטברג (ברוסית: Григорий Ефимович Ройтберг; נולד ב-20 באוגוסט 1951) הוא רופא ואיש עסקים סובייטי-רוסי ממוצא יהודי. הוא מכהן בהנהלת הקונגרס היהודי-רוסי.

==ביוגרפיה==
גריגורי רויטברג נולד בשנת 1951 בסורוקה (אז בתחומי ברית המועצות, כיום במולדובה) למשפחה יהודית. אביו היה מומחה לגידול חיות ואמו הייתה אחות.

לאחר סיום בית ספר בשנת 1968 רויטברג החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1974. לאחר שנתיים הוא קיבל תואר רופא-מומחה והחל לעבוד בבית חולים עירוני במוסקבה. בשנת 1981 רויטברג השלים עבודת תואר שלישי, מונה למנהל מחלקת קרדיולוגיה בבית חולים בו עבד והחל ללמד.

בשנת 1990 רויטברג מונה לפרופסור באוניברסיטה רפואית בה למד. בשנת 2013 הוא קיבל מעמד של חבר בפועל בהאקדמיה הרוסית למדעים.

בשנת 1990 רויטברג פתח קליניקה פרטית שפועלת גם כיום ומועסקים בה 350 רופאים.

בשנת 2022 רויטברג היה יוזם וממנן של הקמת אנדרטה לזכר קורבנות השואה בעיר סורוקה. בין הקורבנות היו חברי משפחתו רבים.

בשנת 2024 רויטברג מימן פרויקט של דיגיטציה של כל המהדורות של ירחון "סאוועטיש היימלאנד" שהיה מתפרסם בברית המועצות בשנים 1961–1991.

רויטברג הדריך מעל ל-10 עבודות תואר שלישי ו-3 עבודות פוסט דוקטורט. הוא כתב מספר ספרי לימוד בנושא רפואה.

על פעילותו לרויטברג הוענקו מספר פרסים ועיטורים.

==קישורים חיצוניים==
* [https://svpressa.ru/persons/grigorii-roitberg/ ביוגרפיה] 

קטגוריה:רופאים יהודים
קטגוריה:רופאים רוסים
קטגוריה:קרדיולוגים
קטגוריה:מחברי ספרי לימוד
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1951
אלכסנדר גרינברג

אלכסנדר גרינברג (ברוסית: Александр Абрамович Гринберг; (2 במאי 1898 - 16 ביולי 1966) היה כימאי סובייטי ממוצא יהודי. הוא היה מומחה בתחום כימיה של מתכות אצילות. לאלכסנדר היה אח גאורגי, פרופסור לפיזיקה.

==קורות חיים==
אלכסנדר גרינברג נולד בשנת 1898 בסנקט פטרבורג למשפחה יהודית. סבו הגיע לעיר משטטל בתחום המושב ועסק במסחר. הוא דאג שבניו יקבלו השכלה ואביו של אלכסנדר היה מהנדס מכרות.

בשנת 1916 אלכסנדר גרינברג סיים בהצטיינות גימנסיה והחל ללמוד רפואה באוניברסיטת סנקט פטרבורג. במהלך הלימודים הוא עבר ללימודי כימיה. 

לאחר סיום האוניברסיטה גרינברג החל לעבוד במכון לחקר מתכות אצילות. בשנת 1924 הוא קיבל פרס על עבודה שעשה.

בשנת 1928 גרינברג עבר למכון לרפואה. משנת 1932 ועד 1947 הוא היה פרופסור וראש קתדרה במכון. במקביל, החל משנת 1937 הוא עבד במכון לטכנולוגיה של לנינגרד.

תחום התעניינות של גרינברג היה חקר מתכות אצילות. בתחום זה הוא פרסם עבודות רבות והציג אותם בכנסים והרצאות שערך גם מחוץ לתחומי ברית המועצות.

במחצית שנות ה-30 של המאה ה-20 גרינברג החל לפעול בתחום חקר חומרים רדיואקטיביים. הישגיו בתחום זה הביאו לכך שהוא היה שותף ליצירת פצצה גרעינית סובייטית. בפרויקט זה הוא פעל לפיתוח שיטות לייצור אורניום.

גרינברג כתב ספר לימודי כימיה למוסדות השכלה גבוהה. הספר עבר מספר מהדורות.

על מכלול עבודות שעשה, בשנת 1935 גרינברג קיבל תואר "דוקטור למדעים". בשנת 1943 הוא התקבל במעמד של חבר בהתכתבות לאקדמיה למדעים של ברית המועצות ובשנת 1958 התקבל מעמד של חבר בפעול.

על פעילותו לגרינברג הוענקו מספר עיטורים, פרס ברית המועצות (1946) ופרסים נוספים.

גרינברג נפטר בשנת 1966 ונטמן בלנינגרד.

==קישורים חיצוניים==
* [https://www.biblioatom.ru/persons/grinberg_aleksandr_abramovich/ ביוגרפיה] 

קטגוריה:כימאים יהודים
קטגוריה:כימאים רוסים
קטגוריה:מדענים סובייטים
קטגוריה:מחברי ספרי לימוד
קטגוריה:מקבלי עיטור הדגל האדום של העמל
קטגוריה:מקבלי עיטור הכוכב האדום
קטגוריה:יהודים חברי האקדמיה הרוסית למדעים
קטגוריה:ילידי 1898
קטגוריה:נפטרים ב-1966
שרביטית השונית

שרביטית השונית<ref></ref><ref></ref> (שם מדעי: Heniochus intermedius) היא מין של דג מהסוג שרביטית ומשפחת הפרפרוניים.

== תיאור ==
שרביטית השונית אנדמית לים סוף ומפרץ אילת.<ref></ref> אורכה 12–20 סנטימטרים ולעיתים יכולה אף 22<ref name=":0" /> ו־25 סנטימטרים.<ref name=":1"></ref> הקרן הרביעית בסנפיר הגב ארוכה מן הגוף.<ref></ref> השרביטית בעלת חרטום קצר ומצח גבוה. אצל פרטים בוגרים יש בליטות גרמיות מעל העיניים.<ref name=":1" />

הגב והשרביט של השרביטית לבנים, והגוף צהוב ברובו. בשני צידי הגוף ישנו פס שצבעו חום או שחום, ופס נוסף על העיניים והחרטום.<ref name=":1" /> הגרון לבן-אפור,<ref name=":1" /> וסנפיר השת הוא שחור וצהוב.<ref name=":0" />

השרביטית היא דג החי בזוגות מוגונמיים לצורך השרצה בנחלות קבועות בשונית האלמוגים. השרביטית פעילה בעיקר ביום. היא ניזונה בעיקר מפלנקטון, לצד תולעים רב-זיפיות ופוליפים של אלמוגים.<ref name=":0" />

השרביטית חיה בשוניות אלמוגים קבועות, והנקבה מטילה ביצים שצפות בפלנקטון.<ref name=":0"></ref>

שרביטית השונית תוארה ב-1893 ומצב השימור שלה הוא ללא חשש על פי הרשימה האדומה של IUCN.
== גלריה ==
<gallery>
Peces estandarte del mar Rojo (Heniochus intermedius), mar Rojo, Egipto, 2023-04-16, DD 43.jpg|
Pez estandarte del mar Rojo (Heniochus intermedius), parque nacional Ras Muhammad, Egipto, 2022-03-28, DD 129.jpg|
Heniochus intermedius by Michal Mikula.jpg|
Pez estandarte del mar Rojo (Heniochus intermedius), parque nacional Ras Muhammad, Egipto, 2022-03-26, DD 162.jpg|
</gallery>

== לקריאה נוספת ==
* 
*
<div style="direction: ltr;">
*.Debelius, Helmut. Guía de especies del arrecife Asia-Pacífico. IKAN. 2001.
*Michael, Scott W. (en inglés) Reef aquarium fishes. Microcosm.T.F.H.2005.
*Allen, Steen, Humann & DeLoach. (en inglés) Reef Fishes Identification: Tropical Pacific. New World Publications. 2003.
*Nilsen, Alf J. & Fossa, S.A. (en inglés) Reef Secrets. TFH Publications. 2003.
*Tullock, J.H. (en inglés) Natural reef aquariums. T.F.H.Publications. 2001.
</div>

== קישורים חיצוניים ==

== הערות שוליים ==

קטגוריה:דגים במפרץ אילת
קטגוריה:פרפרוניים
קטגוריה:בעלי חיים שתוארו ב-1893
קטגוריה:בעלי חיים אנדמיים
אליפות אסיה בכדורגל נשים 2022

אליפות אסיה בכדורגל נשים 2022 (באנגלית: 2022 AFC Women's Asian Cup) היא המהדורה ה-20 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בהודו והתקיים מ-20 בינואר עד 6 בפברואר 2022. האליפות שימשה כטורניר המוקדמות לגביע העולם לנשים, שנערך שנה לאחר מכן באוסטרליה ובניו זילנד. מכיוון שנבחרה כמארחת, העפילה הודו באופן אוטומטי לטורניר.

האליפות נערכה בפורמט של שלב בתים ושלב נוקאאוט. זו אליפות אסיה הראשונה שבה גדל מספר הנבחרות מ-8 ל-12 והן שובצו ב-3 בתים. שתי הנבחרות הראשונות מכל בית, ובנוסף 2 הנבחרות עם הדירוג הגבוה ביותר במקום השלישי, עלו לשלב רבע הגמר. במשחק הגמר נפגשו סין וקוריאה הדרומית. בסיום המשחק, שנערך בנבי מומבאי ללא צופים, ניצחה סין 2-3 וזכתה בטורניר בפעם התשיעית בתולדותיה.

בעקבות מיקומן כחמש הראשונות, העפילו נבחרות סין, קוריאה הדרומית, יפן, הפיליפינים ווייטנאם ישירות לגביע העולם כנציגות של אסיה. בנוסף העפילה אוסטרליה, לאור היותה מארחת גביע העולם.

==השפעות מגפת הקורונה==
הטורניר נערך בעת מגפת הקורונה העולמית, ועל כן נערכו התאמות מיוחדות בארגונו. לכל נשות סגלי הנבחרות וכן לצוותים הנלווים אליהם נערכו בדיקות קורונה עם הגעתם להודו, והן נאלצו להישאר במגוריהם עד לקבלת תוצאה שלילית. כמו כן, בכל זמן שהייתם בהודו, הותר להם לשהות רק במגורים ובאזור המשחקים והאימונים. במהלך הטורניר נערכו בדיקות קורונה נוספות לשחקניות וכמה מהן התגלו כחיוביות לנגיף, תוצאה שמנעה מהן להשתתף בחלק מהמשחקים. הנפגעת הגדולה ביותר הייתה המארחת, נבחרת הודו, שלא הצליחה להעמיד במגרש 13 שחקניות עם תוצאה שלילית לבדיקה. על פי תקנון קונפדרציית הכדורגל של אסיה, כתוצאה מכך, בוטלו כל המשחקים בהם הייתה אמורה להשתתף, והם לא נכללו בחישוב התוצאות והדירוגים. בנוסף, כל המשחקים נערכו ללא קהל.

==שלב הבתים==
===בית א'===
כאמור, כל משחקי נבחרת הודו לא התקיימו והם לא נחשבו בחישוב התוצאות והדירוגים.

===בית ב'===

===בית ג'===

==שלב הנוק-אאוט==

==פלייאוף==
בגביע העולם 2023 נשמרו 6 מקומות לנבחרות מקונפדרציית אסיה, ובנוסף 2 נבחרות מהקונפדרציה ישתתפו בפלייאוף של נבחרות בין קונפדרציות. על פי תקנון הקונפדרציה, ארבע הנבחרות המעפילות לחצי גמר אליפות אסיה, עולות אוטומטית לגביע העולם בכדורגל. כמו כן, עולה מארחת גביע העולם (אוסטרליה) באופן אוטומטי. כדי לקבוע את זהות העולה הנוספת, התקיים טורניר פלייאוף בין 3 הנבחרות האחרות (מלבד אוסטרליה) שעלו לשלב רבע הגמר. בסיכום, עלתה נבחרת וייטנאם לגביע העולם, ואילו נבחרות טאיוואן ותאילנד השתתפו במשחקי פלייאוף מול נבחרות מקונפדרציות אחרות.

==הערות שוליים==

קטגוריה:אליפויות אסיה בכדורגל נשים
קטגוריה:תחרויות כדורגל ב-2022
קטגוריה:תחרויות ספורט בהודו
נחל חוקוק

נחל חוקוק הוא אחד מיובליו של נחל עמוד בגליל העליון. אורכו כשמונה קילומטרים.

== גאוגרפיה ==
תחילתו של נחל חוקוק במורדות רכס ליבנים בין מר'אר ליישוב כלנית בגובה של 50 מטרים מעל פני הים. הנחל חוצה את כביש 65 וזורם מזרחה מדרום לקיבוץ חוקוק. הוא נשפך לנחל עמוד ליד מערת עמוד שמצפון למושב ליבנים בגובה 140 מטרים מתחת לפני הים.<ref></ref>

בנחל נמצאים ציון קברו של הנביא חבקוק<ref></ref> (על שמו ההר הסמוך, הר חבקוק), ציון קבר רבינו בחיי<ref></ref> וסמוך לנחל נמצא עין חוקוק (עין חבקוק).<ref></ref>

== הערות שוליים ==

קטגוריה:הגליל העליון: נחלים
מאיר שפייזר

מאיר שפייזר (4 בספטמבר 1948 – 8 ביולי 2024) היה סקסופוניסט ומוזיקאי ישראלי. הוא היה חבר להקת "גזוז" וניגן באלבומים של אמנים בולטים כמו אריק איינשטיין, חוה אלברשטיין ויהורם גאון.

== ביוגרפיה ==
מאיר שפייזר נולד ב-4 בספטמבר 1948 ברומניה כמריאן שפייזר. אביו, וילי שפייזר, היה מוזיקאי, שניגן בתזמורות נודעות בבוקרשט. בשנת 1950, בהיותו בן שנתיים, עלה לישראל עם הוריו והמשפחה התיישבה בחיפה. באותה השנה עברה המשפחה לתל אביב, ובה גרה עד 1959, ואז חזרה להתגורר בחיפה.<ref name=":0"></ref>

בבית הספר למד תווים ויסודות המוזיקה ולנגן על חלילית, ובגיל 9 החל בהשפעת אביו ללמוד לנגן על סקסופון סופרן. תחילה ניגן בתזמורת הנוער בת גלים בחיפה בניצוחו של יהודה עברון. הוא ניגן בתזמורת עד גיל 17. בנעוריו הקים תזמורת קומבו חיפאית מקומית, שכללה את אבי זהבי (מתופף) ואריה ויינטרוב (קלידן) וניגנה בעיקר ג'אז.<ref name=":0" />

באותה תקופה ניגש עם חבריו לתזמורת הקומבו לאודישן אצל אריך טייך, מנצחה של תזמורת חיל האוויר. התזמורת ניגנה סטנדרטי ג'אז בהם All Of Me הנודע והתקבלה.<ref name=":0" /> בין השנים 1966–1969 שירת מאיר בתזמורת חיל האוויר.<ref name=":1"></ref>

== קריירה ==
בשנת 1969, עם שחרורו מצה"ל, חזר לחיפה, והחל להופיע בתזמורת מקומית במועדון ה"רונדו" של מלון "הכרמל", יחד עם ג'ו ישראל (בסיסט וזמר), אריה ויינטרוב (קלידים) וגדליה סגל (תופים). מייק ברנט, לפני פריצתו הגדולה בצרפת, הופיע לעיתים קרובות עם הלהקה.<ref name=":1" /> שפייזר ניגן בתזמורת עד פירוקה בשנת 1972, בעקבות עזיבתו של ג'ו ישראל. לאחר פירוק הלהקה, הצטרף לאחד הגלגולים האחרונים של להקת "נערי החצר" החיפאית.<ref name=":0" />

בשנות ה-70 ניגן בלהקת הקצב "נערי החצר" ובלהקת חתונות עם אריק סיני.

בשנת 1978 החל לעבוד במועדון "המערה" ביפו, עם חברו החיפאי עוזי אסנר ועם ארנון פלטי. ב"מערה" ליווה את אילנית, מייק בורשטיין, חנה אהרוני, עדנה גורן ועוד.<ref name=":0" /> בין השנים 1978–1979 היה חבר בלהקת "גזוז", והשתתף בשני אלבומיה ובתוכנית הטלוויזיה הצבעונית של הלהקה.

בשנת 1979 ניגן באלבום "דרכים" של שלמה ארצי ובמופע "פדם פדם" עם סנדרה ג'ונסון ויונה אליאן.

בין השנים 1980–1982 נסע לנגן בתזמורת של פסטיבל הזמר החסידי בארצות הברית. הוא ניגן עם אריק איינשטיין במופע "חמוש במשקפיים", עם חוה אלברשטיין במופע ובאלבום "שיר במתנה" ובמחזמר "ברנשים וחלומות". בשנות ה-80 ניגן עם תזמורת הטיילת בניהולו המוזיקלי של דוד קריבושי ובמופע "כמו ציפורים" בכיכובם של יוסי בנאי, אברהם מור ורחל אטאס. בנוסף, ניגן עם אמנים רבים כמו יהורם גאון, איתן מסורי, שימי תבורי, יגאל בשן, שושנה דמארי ויפה ירקוני.

לאורך שנות ה-80 וה-90 נהג שפייזר להתמקד גם בלימוד מוזיקה, בין השאר, במרכז למוזיקה ביפו ובעמק יזרעאל. במקביל, באותן שנים קרץ גם למוזיקה קלאסית והחל לנגן בתזמורת הסימפונית ירושלים.<ref name=":0" />

בין השנים 1983–2006 ניגן בתזמורת המשטרה.<ref name=":1" />

== חיים אישיים ==
בן לוילי ובטי שפייזר, ב-1969 נישא לורדה ולהם שלושה ילדים ושמונה נכדים.

התגורר ברעננה. נפטר בשנת 2024 בגיל 75.

== הערות שוליים ==

קטגוריה:מוזיקאים ישראלים
קטגוריה:סקסופוניסטים ישראלים
קטגוריה:ישראלים ילידי רומניה
קטגוריה:חיפה: אישים
קטגוריה:נגני תזמורת חיל האוויר
קטגוריה:חברי להקת גזוז
קטגוריה:ישראלים שנולדו ב-1948
קטגוריה:ישראלים שנפטרו ב-2024